钦定古今图书集成/明伦汇编/氏族典/第292卷 > 《廖用贤尚友录》 > 汤宗
## 钦定古今图书集成/明伦汇编/氏族典/第292卷 > 《廖用贤尚友录》 > 汤宗

按《明外史解缙传》：“汤宗，字正传，浙江阳平人。洪武末，
由太学生擢河南按察佥事，改北平。建文时，迁山东
按察使。坐事左迁刑部郎中，出知苏州府。永乐元年，
有言其坐视水患者，逮下狱，谪判禄州。以黄淮荐，召
为大理寺丞。寻命赈饥河南，还署户部事。解缙下狱，
词连宗，坐系十馀年。仁宗立，复大理丞，进左少卿，再”
进南大理卿。宣宗初，清军山东。会天久不雨，极陈民
间饥困状。帝为蠲租免役。宣德二年卒。